open-index/open-wikipedia-markdown huggingface dataset:
It's a Jungle Out There (τραγούδι)

Το ***It's a Jungle Out There*** είναι ένα jazz τραγούδι που γράφτηκε από τον αμερικανικό συνθέτη Ράντι Νιούμαν και χρησιμοποιήθηκε στην αμερικανική τηλεοπτική σειρά *[[Ντετέκτιβ Μονκ|Monk]]*, από τη δεύτερη σεζόν και έπειτα. Το 2004, κέρδισε βραβείο Emmy στην κατηγορία Καλύτερη Μουσική Τίτλων Αρχής. Στην πρώτη σεζόν, ως θέμα τίτλων αρχής χρησιμοποιούνταν το *Monk Theme*, το οποίο είχε κερδίσει κι αυτό το ίδιο βραβείο, γεγονός που καθιστά τη σειρά, ως τη μόνη έως τώρα που κερδίσει την εν λόγω κατηγορία με δύο διαφορετικά τραγούδια.  Το θέμα επικεντρώνεται στις πολλές φοβίες που έχει ο ήρωας της σειράς και προτείνει ότι λίγη παραπάνω προσοχή, σε βοηθάει να μείνεις ζωντανός τη σήμερον ημέρα. Το τραγούδι έχει κυκλοφορήσει, μία φορά σε διασκευή από τον Snoop Dogg, κι άλλη μία φορά σε δίσκο του συνθέτη, ονόματι  *Dark Matter*, το 2017.

## Παραπομπές


## Εξωτερικοί σύνδεσμοι
* It's a Jungle Out There στο LyricsFreak.com

Κατηγορία:Τραγούδια του 2003
Κατηγορία:Τραγούδια του Ράντι Νιούμαν
Ευαγγελία Πλατανιώτη

Η **Ευαγγελία Πλατανιώτη** (Αθήνα, 9 Αυγούστου του 1994) είναι Ελληνίδα αθλήτρια της καλλιτεχνικής κολύμβησης και παγκόσμια πρωταθλήτρια στο αγώνισμα του τεχνικού σόλο. Είναι η πρωταθλήτρια που έχει φέρει τις μεγαλύτερες επιτυχίες για το άθλημα της καλλιτεχνικής κολύμβησης στην Ελλάδα και μια από τις κορυφαίες αθλήτριες της καλλιτεχνικής κολύμβησης παγκοσμίως. Κατάγεται από τον Πλάτανο Αιτωλοακαρνανίας.

Η Ευαγγελία Πλατανιώτη επελέγη από την Ελληνική Ολυμπιακή Επιτροπή ως σημαιοφόρος της ελληνικής αποστολής, μαζί με τον χάλκινο Ολυμπιονίκη στους 33ους Ολυμπιακούς Αγώνες, Εμμανουήλ Καραλή, κατά την τελετή λήξης των Αγώνων, στο Παρίσι.

## Αθλητική σταδιοδρομία
Συμμετείχε στους Ολυμπιακούς Αγώνες του Λονδίνου το 2012 στο ζευγάρι, μαζί με τη Δέσποινα Σολωμού, και τερμάτισαν στην 8η θέση.

Η δεύτερη συμμετοχή της σε Θερινούς Ολυμπιακούς Αγώνες, ήταν στους Ολυμπιακούς Αγώνες του Ρίο ντε Τζανέιρο του 2016 ως ζευγάρι με την Ευαγγελία Παπάζογλου. Τερμάτισαν στην 10η θέση.

Το 2021, στο Ευρωπαϊκό Πρωτάθλημα Υγρού Στίβου στη Βουδαπέστη, η Ευαγγελία Πλατανιώτη κατέκτησε το αργυρό μετάλλιο στο τεχνικό σόλο, και το χάλκινο μετάλλιο στο ελεύθερο σόλο.

Στους Ολυμπιακούς Αγώνες του Τόκιο, οι οποίοι λόγω της πανδημίας COVID-19, διεξήχθησαν το 2021, η Πλατανιώτη κατέγραψε την τρίτη συμμετοχή της σε  Ολυμπιακούς Αγώνες. Παρότι καθυστέρησε να μεταβεί στο Τόκιο λόγω κορονοϊού, η Πλατανιώτη αγωνίστηκε στα προκριματικά του ντουέτου στο ελεύθερο πρόγραμμα, αλλά δεν κατάφερε να συνεχίσει τις προσπάθειες καθώς βρέθηκε εκ νέου θετική σε τεστ για κορονοϊό.   

Το 2022, στο Παγκόσμιο Πρωτάθλημα Υγρού Στίβου της Βουδαπέστης, κατέκτησε δύο χάλκινα μετάλλια στο τεχνικό σόλο γυναικών και στο ελεύθερο σόλο γυναικών. 

Τον Φεβρουάριο του 2024, στο Παγκόσμιο Πρωτάθλημα Υγρού Στίβου της Ντόχα, στέφθηκε παγκόσμια πρωταθλήτρια κατακτώντας το χρυσό μετάλλιο στο τεχνικό σόλο γυναικών, αλλά και το αργυρό μετάλλιο στο ελεύθερο σόλο, φτάνοντας έτσι τα 4 μετάλλια σε παγκόσμια πρωταθλήματα Το καλοκαίρι, συμμετείχε στους 33ους Ολυμπιακούς Αγώνες στο Παρίσι, ως ζευγάρι με τη Σοφία Μαλκογεώργου, λαμβάνοντας την 6η θέση στην τελική κατάταξη.

Η Πλατανιώτη έχει κερδίσει επίσης ένα χρυσό, τέσσερα αργυρά και τέσσερα χάλκινα μετάλλια σε διεθνείς διοργανώσεις της σειράς "World Series".

## Δείτε επίσης

* Συμμετοχή της Ελλάδας στο Παγκόσμιο Πρωτάθλημα Υγρού Στίβου

## Παραπομπές

Κατηγορία:Έλληνες αθλητές της συγχρονισμένης κολύμβησης
Κατηγορία:Αθλητές στους Θερινούς Ολυμπιακούς Αγώνες 2024
Αντρέι Ζβιάγκιντσεφ

Ο **Αντρέι Ζβιάγκιντσεφ** (1964) είναι Ρώσος σκηνοθέτης και σεναριογράφος.

## Βιογραφία
Γεννήθηκε το 1964 στο Νοβοσιμπίρσκ, όπου σπούδασε υποκριτική. Στη συνέχεια, σπούδασε στη Ρωσική Ακαδημία Θεατρικών Τεχνών στη Μόσχα.

Η πρώτη του ταινία ήταν *[[Η επιστροφή (ταινία, 2003)|Η επιστρoφή]]*, που κέρδισε τον Χρυσό Λέοντα στο φεστιβάλ της Βενετίας. Στη συνέχεια, η ταινία *[[Η αποξένωση]]* (2007) ήταν υποψήφια για Χρυσό Φοίνικα, ενώ το 2011, το *Elena* έλαβε το Βραβείο της Επιτροπής στην κατηγορία Ένα Κάποιο Βλέμμα.

Το 2014, η ταινία Λεβιάθαν κέρδισε τη Χρυσή Σφαίρα Καλύτερης Ξενόγλωσσης Ταινίας και το βραβείο σεναρίου στο φεστιβάλ των Καννών, ενώ ήταν υποψήφια για το Όσκαρ Ξενόγλωσσης Ταινίας και τον Χρυσό Φοίνικα.

Η ταινία Χωρίς αγάπη του 2017 έλαβε το Βραβείο της Επιτροπής στο φεστιβάλ των Καννών, ενώ είναι η πρόταση της Ρωσίας για την καλύτερη ξενόγλωσση ταινία στα 90α βραβεία Όσκαρ.
## Φιλμογραφία
*2000 *The Black Room* (τηλεοπτική σειρά)
*2003 ''Η επιστρoφή''
*2007 *[[Η αποξένωση]]*
*2009 *[[New York, I Love You]]* (απόσπασμα "Apocrypha")
*2011 *Experiment 5IVE* (απόσπασμα "Mystery")
*2011 *Elena*
*2014 ''Λεβιάθαν''
*2017 *[[Χωρίς αγάπη]]*

## Παραπομπές


## Εξωτερικοί σύνδεσμοι
* 
* 

Κατηγορία:Ρώσοι σεναριογράφοι
Κατηγορία:Ρώσοι σκηνοθέτες κινηματογράφου
Αδαλβέρτος της Βαυαρίας (1828-1875)

Ο **Αδαλβέρτος** (γερμ. *Adalbert von Bayern*, 19 Ιουλίου 1828 - 21 Σεπτεμβρίου 1875) του Οίκου του Βίττελσμπαχ ήταν πρίγκιπας της Βαυαρίας.

## Βιογραφία
Ο *Αδαλβέρτος Γουλιέλμος Γεώργιος Λουδοβίκος* γεννήθηκε στο Μόναχο και ήταν το ένατο παιδί και ο τέταρτος γιος του Λουδοβίκου Α΄ της Βαυαρίας και της Θηρεσίας των Βέττιν, κόρης του Φρειδερίκου της Σαξονίας-Χίλντμπουργκχαουζεν (μετά της Σαξονίας-Αλτεμβούργου). Επισκέφτηκε την Ελλάδα το 1858, με την ευκαιρία της συμπλήρωσης 25 χρόνων από την ενθρόνιση του δευτερότοκου αδελφού του, Όθωνα. 

Όταν ο άτεκνος Όθων απεβίωσε το 1867, στην αξίωση του Οίκου για το θρόνο τον διαδέχθηκε ο τρίτος αδελφός, Λεοπόλδος, του οποίου όμως ο γιος, Λουδοβίκος, αποκήρυξε το δικαίωμά του στον ελληνικό θρόνο. Έτσι, τον διαδέχθηκε στην αξίωση ο Αδαλβέρτος και οι απόγονοί του. 

Απεβίωσε στις 21 Σεπτεμβρίου 1875 στο Ανάκτορο Νύμφενμπουργκ του Μονάχου σε ηλικία 47 ετών (την ίδια μέρα και στην ίδια τοποθεσία με την αδελφή του, Αλεξάνδρα). Η τέφρα του αποτέθηκε στο κολουμβάριο του Ναού του Αγίου Μιχαήλ του Μονάχου.

## Οικογένεια
Νυμφεύτηκε το 1856 την Αμαλία των Βουρβόνων-Ισπανίας, κόρη του Φραγκίσκου δε Πάουλα, Δούκα του Κάδιθ, και είχε πέντε τέκνα:
* Λουδοβίκος Φερδινάνδος (1859 - 1949), Πρίγκιπας της Βαυαρίας, παντρεύτηκε την εξαδέλφη του,  Μαρία δε λα Παθ της Ισπανίας, απέκτησε τρία παιδιά.
* Αλφόνσος (1862 - 1933), Πρίγκιπας της Βαυαρίας, παντρεύτηκε τη Λουίζα της Ορλεάνης, απέκτησε δύο παιδιά.
* Ισαβέλλα (1863 - 1924), παντρεύτηκε το Θωμά της Σαβοΐας-Γένουας, απέκτησε έξι παιδιά.
* *Ελβίρα* Αλεξάνδρα Μαρία Καικιλία Κλάρα Ευγενία (1868 - 1943), παντρεύτηκε το Ρούντολφ φον Βρίμπνα-Κάουνιτς-Ρήτμπεργκ-Κουέστενμπεργκ και Φρόιντενταλ, απέκτησε τρία παιδιά.
* *Κλάρα* Ευγενία Χριστίνα Γαβριέλλα Αλεξάνδρα Αμαλία Μαρία Θηρεσία Ευφημία Ζηναΐδα (1874 - 1941), Κυρία του Τάγματος της Βασίλισσας Μαρίας Λουίζας της Ισπανίας-Πάρμας.

## Πίνακας προγόνων



## Πηγές
* Die Wittelsbacher. *Geschichte unserer Familie*. Prestel Verlag, München, 1979

## Αναφορές


Κατηγορία:Οίκος του Βίττελσμπαχ
Καμένσκ-Σαχτίνσκι

Το **Καμένσκ-Σαχτίνσκι** (ρωσικά: Ка́менск-Ша́хтинский) είναι μια πόλη στη Περιφέρεια Ροστόφ, που βρίσκεται στο Ποταμό Σεβέρσκι Ντόνετς. Ο πληθυσμός ήταν 95.296 κάτοικοι το 2010, αυξημένος από τους 75.632 κατοίκους το 2002 και τους 72.379 κατοίκους το 1989.

## Ιστορία
Ιδρύθηκε από Κοζάκους αποίκους το 1686 και το καθεστώς πόλης χορηγήθηκε το 1927.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, ενσωματώνεται ως Αστικό Οκρούγκ Καμένσκ-Σαχτίνσκι, διοικητική μονάδα με ίσο καθεστώς με αυτό των επαρχιών. Ως δημοτική διαίρεση, αυτή η διοικητική μονάδα έχει επίσης καθεστώς αστικό οκρούγκ.

## Οικονομία
Παλαιότερα ένα σημαντικό κέντρο εξόρυξης άνθρακα στην λεκάνη άνθρακα του ανατολικού Ντόνετς, η πόλη τώρα είναι σημαντικός παραγωγός τεχνητών ινών, μηχανημάτων εξορύξεων και γυαλιού. Η Ευρωπαϊκή διαδρομή E40 περνά από την πόλη. 

## Γκαλερί

File:Kamensk_Church.jpg|Εκκλησία της Μεσιτείας
File:КАМ Мачта РТПС.jpg|


## Παραπομπές


Κατηγορία:Πόλεις του Όμπλαστ του Ροστόφ
Ράντι Νιούμαν

Ο **Ράνταλ Στούαρτ Νιούμαν** (αγγλικά: *Randall Stuart Newman*, 28 Νοεμβρίου 1943), περισσότερο γνωστός ως **Ράντι Νιούμαν** (*Randy Newman*), είναι Αμερικανός τραγουδιστής και τραγουδοποιός, συνθέτης και πιανίστας, γνωστός για τη mordant (και πολλές φορές με σατιρική διάθεση) φωνή του σε τραγούδια και soundtrack ταινιών.

Έως και το 1980, ο Νιούμαν, έγραφε μουσική κυρίως για ταινίες, (πράγμα που συνέχισε, όχι σε αποκλειστικότητα, και στο μέλλον) μεταξύ αυτών το *Cold Turkey* (1971),  το *Ragtime* (1981), το *The Natural* (1984), το *Awakenings* (1990), το *Cats Don't Dance* (1997), το *[[Meet the Parents]]* (2000), το *Seabiscuit* (2003) και το *Leatherheads* (2008). Ενώ έχει γράψει μουσική και για 8 ταινίες κινουμένων σχεδίων της Disney-Pixar: *[[Toy Story]]* (1995), *[[Ζουζούνια (ταινία)|A Bug's Life]]* (1998), *[[Toy Story 2]]* (1999),  *[[Μπαμπούλας Α.Ε.|Monsters, Inc.]]* (2001), *[[Αυτοκίνητα (ταινία)|Cars]]* (2006), *[[Toy Story 3]]* (2010), *[[Μπαμπούλες Πανεπιστημίου|Monsters University]]* (2013) και *[[Cars 3]]* (2017). Καθώς και της Disney τα *James and the Giant Peach* (1996) και *[[Η Πριγκίπισσα και ο Βάτραχος|The Princess and the Frog]]* (2009).

Ο Νιούμαν έχει λάβει 20 υποψηφιότητες για Όσκαρ  στις κατηγορίες Καλύτερο Πρωτότυπο Τραγούδι και Καλύτερης Πρωτότυπης Μουσικής, έχοντας κερδίσει δύο φόρες στην πρώτη κατηγορία. Εκτός από αυτά, έχει κερδίσει 3 φορές βραβείο Emmy, 6 φορές το βραβείο Grammy και μία φορά το Κρατικό Βραβείο από το Recording Academy. Ο Νιούμαν από το 2002, βρίσκεται στο Songwriters Hall of Fame, ενώ από το 2007, τιμήθηκε από τη Disney, με τον τίτλο Disney Legend. Τον Απρίλιο του 2013, εισήχθη στο Rock and Roll Hall of Fame.

## Παραπομπές


## Εξωτερικοί σύνδεσμοι

*
*
*Interview with Randy Newman on the Art of Songwriting
*Randy Newman at Movieguide
*Randy Newman at NNDB

Κατηγορία:Αμερικανοί τραγουδοποιοί
Κατηγορία:Αμερικανοί τραγουδιστές
Κατηγορία:Αμερικανοί μουσικοί
Κατηγορία:Αμερικανοί πιανίστες
Κατηγορία:Αμερικανοί άθεοι
Κατηγορία:Συνθέτες μουσικής ταινιών
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Αμερικανοί διευθυντές ορχήστρας
Κατηγορία:Αμερικανοί συνθέτες μουσικής ταινιών
Κατηγορία:Αμερικανοεβραίοι
Αλφόνσος της Βαυαρίας

Ο **Αλφόνσος** (γερμ. *Alfons*, 24 Ιανουαρίου 1862 - 8 Ιανουαρίου 1933) του Οίκου του Βίττελσμπαχ ήταν πρίγκιπας της Βαυαρίας.

## Βιογραφία
Ο *Αλφόνσος Μαρία Φραγκίσκος της Ασίζης Κλήμης Μαξιμιλιανός Εμμανουήλ* ήταν το δεύτερο παιδί και ο δευτερότοκος γιος του Αδαλβέρτου της Βαυαρίας και της Αμαλίας Φιλιππίνας των Βουρβόνων-Ισπανίας, κόρης του Φραγκίσκου δε Πάουλα, Δούκα του Κάδιθ.

Το 1880, όπως οι περισσότεροι της ηλικίας του, εισήλθε στο στρατό και το 1892 έγινε διοικητής του Συντάγματος *Σβερίν-Ράιτερ* της Βαυαρίας. Το 1905 προήχθη σε στρατηγό του Ιππικού και τελείωσε τη σταδιοδρομία του ως διοικητής του 7ου Συντάγματος Ιππικού.

Απεβίωσε το 1933 στο Μόναχο και η τέφρα του αποτέθηκε στο κολουμβάριο του Ναού του Αγίου Μιχαήλ της πόλης.

## Οικογένεια
Νυμφεύτηκε το 1891 τη Λουίζα των Βουρβόνων-Ορλεάνης, κόρη του Φερδινάνδου, Δούκα του Αλανσόν, και είχε τέκνα:
* Ιωσήφ Κλήμης (1902 - 1990), Πρίγκιπας της Βαυαρίας.
* Ελισάβετ Μαρία (1913 - 2005), παντρεύτηκε πρώτα τον κόμη Φραντς Γιόζεφ του Καγκενέκ και μετά τον Ερνστ Κύστνερ.

## Πρόγονοι

## Διακρίσεις
Του απονεμήθηκε η διάκριση του Τάγματος του Χρυσόμαλλου Δέρατος, ο Σιδηρούς Σταυρός και ο μεγαλόσταυρος του Τάγματος του Στέμματος των Βένδων.

## Πηγές
* Das Bayernbuch vom Kriege 1914-1918. Konrad Krafft von Dellmensingen, Friedrichfranz Feeser, Chr. Belser AG, Verlagsbuchhandlung, Stuttgart 1930
* Die Wittelsbacher. Geschichte unserer Familie. Prestel Verlag, München, 1979

## Αναφορές


Κατηγορία:Οίκος του Βίττελσμπαχ
Λουδοβίκος Φερδινάνδος της Βαυαρίας

Ο **Λουδοβίκος Φερδινάνδος** (γερμ. *Ludwig Ferdinand*, 22 Οκτωβρίου 1859 - 23 Νοεμβρίου 1949) του Οίκου του Βίττελσμπαχ ήταν πρίγκιπας της Βαυαρίας.

## Βιογραφία
Ο *Λουδοβίκος Φερδινάνδος Μαρία Κάρολος Ερρίκος Αδαλβέρτος Φραγκίσκος Φίλιππος Ανδρέας Κωνσταντίνος* γεννήθηκε στη Μαδρίτη και ήταν το πρώτο παιδί και ο πρωτότοκος γιος του Αδαλβέρτου της Βαυαρίας και της Αμαλίας των Βουρβόνων-Ισπανίας, κόρης του Φραγκίσκου δε Πάουλα, Δούκα του Κάδιθ.

Μετά τη γέννησή του οι γονείς του επέστρεψαν στη Βαυαρία, όπου γεννήθηκαν τα άλλα τέσσερα αδέλφια του. Ήταν ο μόνος που κράτησε φιλικές σχέσεις με τον πρώτο εξάδελφό του, Λουδοβίκο Β΄ της Βαυαρίας, και έτσι ο μόνος που εκαλείτο με τη σύζυγό του στο Ανάκτορο Χέρρενκιμζε ή για ιδιωτικά δείπνα στο Ανάκτορο του Μονάχου. Όταν ο Λουδοβίκος Β΄ συνελήφθη στο Κάστρο Νόισβανσταϊν το 1886, κάλεσε το Λουδοβίκο Φερδινάνδο για βοήθεια· επρόκειτο να πάει από το Νύμφενμπουργκ, όταν τον σταμάτησε ο θείος του, Λεοπόλδος, ο οποίος ετοιμαζόταν να αναλάβει αντιβασιλέας.

Ήταν ένας από τους ελάχιστους πρίγκιπες της Ευρώπης, που ασχολήθηκε με μη κυβερνητική ή στρατιωτική εργασία: ήταν χειρουργός γυναικολόγος. Κατά τον Α΄ Παγκόσμιο Πόλεμο εργάστηκε επικεφαλής του χειρουργικού τμήματος του Στρατιωτικού Νοσοκομείου του Μονάχου, αν και ήταν κατ' όνομα συνταγματάρχης στο Πεζικό της Βαυαρίας και σε ένα σύνταγμα Δραγόνων της Πρωσίας.

Νυμφεύτηκε το 1883 την εξαδέλφη του, Μαρία δε λα Παθ (= ''της Ειρήνης''), κόρη της Ισαβέλλας Β΄ της Ισπανίας και αδελφή του Αλφόνσου ΙΒ΄ της Ισπανίας. Η σύζυγός του ήταν κυρία του Βασιλικού Τάγματος της Μαρίας Λουίζας της Ισπανίας-Πάρμας. Το 1885 το ζεύγος μετέβη στη Βαυαρία και διέμεινε σε μία πτέρυγα του Ανακτόρου Νύμφενμπουργκ, που τους παραχώρησε ο Λουδοβίκος Β΄. Ο Λουδοβίκος Φερδινάνδος αργότερα απέκτησε το Ανάκτορο *Λουδοβίκου Φερδινάνδου* μέσα στο Μόναχο, στην Πλατεία *Βίττελσμπαχ*, μαζί με το μικρότερο αδελφό του, Αλφόνσο, και την οικογένειά του.

Εκτός από τον πατέρα του, που νυμφεύτηκε Ισπανίδα, ο ίδιος ο Λουδοβίκος Φερδινάνδος και ο γιος του έκαναν γάμους με μέλη των Βουρβόνων-Ισπανίας, έτσι ο κλάδος ονομάστηκε *Βίττελσμπαχ-Ισπανίας*. Απεβίωσε το 1949 στο Μόναχο, σε ηλικία 90 ετών. Ενταφιάστηκε στην Κρύπτη των Βίττελσμπαχ στο Ναό του Αγίου Μιχαήλ στο Μόναχο.

## Οικογένεια
Νυμφεύτηκε το 1883 την εξαδέλφη του, Μαρία δε λα Παθ των Βουρβόνων-Ισπανίας, κόρη του Φραγκίσκου δε Ασίς, Δούκα του Κάδιθ, και είχε τρία τέκνα:
* Φερδινάνδος (1884 - 1958).
* Αδαλβέρτος (1886 - 1970).
* Πιλάρ (1891 - 1987).

## Πρόγονοι

## Αναφορές


Κατηγορία:Οίκος του Βίττελσμπαχ
Φερδινάνδος της Βαυαρίας

Ο **Φερδινάνδος** (γερμ. *Ferdinand*, 10 Μαΐου 1884 - 5 Απριλίου 1958) του Οίκου του Βίττελσμπαχ ήταν πρίγκιπας της Βαυαρίας και της Ισπανίας.

## Βιογραφία
Ο *Φερδινάνδος Μαρία Λουδοβίκος Φραγκίσκος ντε Ασσίζι Ισαβέλλος Αδαλβέρτος Ιλδεφόνσος Μαρτίνος Βονιφάτιος Ιωσήφ Ισίδωρος* γεννήθηκε στη Μαδρίτη και ήταν το πρώτο παιδί και ο πρωτότοκος γιος του Λουδοβίκου Φερδινάνδου της Βαυαρίας και της Μαρίας δε λα Παθ των Βουρβόνων-Ισπανίας, κόρης του Φραγκίσκου δε Ασίς, Δούκα του Κάδιθ.

Ο πατέρας του και ο πάππος του νυμφεύτηκαν μέλη των Βουρβόνων-Ισπανίας και το ίδιο έκανε και ο Φερδινάνδος: νυμφεύτηκε τη Μαρία Θηρεσία, κόρη του Αλφόνσου ΙΒ΄ της Ισπανίας. Αποκήρυξε τη διαδοχή του στο βαυαρικό θρόνο και του δόθηκε (1905) ο τίτλος του *πρίγκιπα της Ισπανίας*: *Ινφάντε δον Φερνάντο Μαρία δε Μπαβιέρα υ δε Μπορμπόν*, ως γιος και εγγονός μέλους της βασιλικής οικογένειας. Ο εξάδελφός του, Αλφόνσος ΙΓ΄ της Ισπανίας, ήταν αδελφός της συζύγου του.

Απεβίωσε το 1958 στη Μαδρίτη σε ηλικία 74 ετών. Ενταφιάστηκε στον Καθεδρικό Ναό της Αλμουδένα.

## Οικογένεια
Νυμφεύτηκε πρώτα το 1906 την εξαδέλφη του, Μαρία Θηρεσία των Βουρβόνων, κόρη του Αλφόνσου ΙΒ΄ της Ισπανίας, και είχε τέσσερα τέκνα:
* *Λουδοβίκος Αλφόνσος* Χριστιανός Μαρία δε Γουαδελούπε Ιάκωβος Ισίδωρος Ιωσήφ Αντώνιος δε Τόδος λος Σάντος (= των Αγίων Πάντων) υ Μαρία δε Ο (1906 - 1983).
* *Ιωσήφ Ευγένιος* Αλφόνσος Φερδινάνδος Μαριανός Θηρεσίας Αντώνιος Ιησούς Ιάκωβος Ισίδωρος Ραϊμόνδος Βραούλιος υ Τόδος λος Σάντος (= και των Αγίων Πάντων) (1909 - 1966).
* Μαρία δε λας Μερθέδες (= του Ελέους) (1911 - 1953), παντρεύτηκε τον Ηρακλή Μπαγκρατιόν, Πρίγκιπα του Μουχράνι της Γεωργίας.
* *Μαρία δελ Πιλάρ (= του Στύλου)* Αδελγόνδη Λεοπολδίνη Μαρία δε λα Παθ (= της Ειρήνης) Θηρεσία Λουίζα Φερδινάνδη Χριστίνα Αντωνία Ισιδώρα Ραϊμόνδη Ατότσα Μαρία δε λας Μερθέδες (= του Ελέους Σιμόνα δε Ρόχας υ Τόδος λος Σάντος (= και των Αγίων Πάντων) (1912 - 1918).

Η Μαρία Θηρεσία απεβίωσε το 1912 και ο Φερδινάνδος το 1914 έκανε δεύτερο γάμο με τη Μαρία Λουίζα δε Σίλβα υ Φερνάντεθ δε Ενεστρόσα, Δούκισσα της Ταλαβέρα δε λα Ρέινα, κόρη του Λουίς δε Σίλβα υ Φερνάντεθ, Κόμη του Πιέ δε Κόντσα.

## Πρόγονοι

## Τιμητικές διακρίσεις
Έγινε ιππότης των Ταγμάτων: του Χρυσόμαλλου Δέρατος, του Καρόλου Γ΄ της Ισπανίας, της Ισαβέλλας της Καθολικής και του Πύργου και Ξίφους. Επίσης έγινε μέγας διοικητής του τμήματος της Λεόν στο Τάγμα του Αγίου Ιακώβου.

## Αναφορές σε Πηγές


Κατηγορία:Οίκος του Βίττελσμπαχ
Ομουρμπέκ Μπαμπάνοφ

Ο **Ομουρμπέκ Τοκτογκούλοβιτς Μπαμπάνοφ** (Κιργιζικά: Өмүрбек Токтогулович Бабанов, γεννήθηκε στις 20 Μαΐου 1970) είναι Κιργίζιος πολιτικός, ο οποίος ήταν Πρωθυπουργός του Κιργιστάν από την 1η Δεκεμβρίου 2011 έως την 1η Σεπτεμβρίου 2012. Πριν από το διορισμό του ως Πρωθυπουργό, ήταν Αναπληρωτής Πρωθυπουργός στην Κυβέρνηση του Αλμάζμπεκ Αταμπάγιεφ. Επίσης ήταν προσωρινός Πρωθυπουργός από τις 23 Σεπτεμβρίου 2011 μέχρι τις 14 Νοεμβρίου 2011, καθώς ο Πρωθυπουργός Αταμπάγιεφ ήταν υποψήφιος στις προεδρικές εκλογές. Έγινε και πάλι πρόεδρος την 1 Δεκεμβρίου 2011, όταν ο Αταμπάγιεφ ανέλαβε τα καθήκοντά του ως Πρόεδρος. Ο διορισμός του επικυρώθηκε από το Κοινοβούλιο στις 23 Δεκεμβρίου 2011. Στις 1 Σεπτεμβρίου 2012 ο Μπαμπάνοφ παραιτήθηκε από Πρωθυπουργός.

Με εκτιμώμενο πλούτο 1.5 δισ. δολαρίων, είναι ένας από τους πλουσιότερους ανθρώπους στην Κιργιζία.

## Παραπομπές


Κατηγορία:Πρωθυπουργοί της Κιργιζίας
Αζασιλιριδίνη

Η **αζασιλιριδίνη** (αγγλικά: *azasiliridine*) είναι οργανική ετεροκυκλική χημική ένωση, που περιέχει άνθρακα, υδρογόνο, άζωτο και πυρίτιο, με μοριακό τύπο **[[CH5NSi|CH<sub>5</sub>NSi]]**, αν και συνήθως παριστάνεται με το γραμμικό τύπο του 60x60px|Τύπος σιλιράνιου. Είναι η απλούστερη ετεροκυκλική οργανοσιλυλαμίνη.

## Ισομέρεια
Με βάση το μοριακό τύπο της (CH5NSi) έχει τα ακόλουθα έξι (6) ισομερή θέσης:
# Μεθυλοσιλανιμίνη, με ημισυντακτικό τύπο **CH<sub>3</sub>SiH=NH**.
# Μεθυλενοσιλαναμίνη, με ημισυντακτικό τύπο **CH<sub>2</sub>=SiHNH<sub>2</sub>**.
# N-μεθυλενοσιλανιμίνη, με ημισυντακτικό τύπο **CH<sub>3</sub>N=SiH<sub>2</sub>**.
# N-μεθυλενοσιλαναμίνη, με ημισυντακτικό τύπο **CH<sub>2</sub>=NSiH<sub>3</sub>**.
# Αμινομεθυλενοσιλάνιο, με ημισυντακτικό τύπο **NH<sub>2</sub>CH=SiH<sub>2</sub>**.
# Ιμινομεθυλοσιλάνιο, με ημισυντακτικό τύπο **NH=CHSiH<sub>3</sub>**.

## «Μητρική» και «θυγατρικές» αζασιλιριδίνες
Η αζασιλιριδίνη είναι η «μητρική ένωση» για μια σειρά «θυγατρικών» του παραγώγων, που μαζί με τη «μητρική ένωση», ονομάζονται συλλήβδην «**αζασιλιριδίνες**». Πρόκειται, δηλαδή, για όλες οι παράγωγες ετεροκυκλικές οργανικές ενώσεις που περιέχουν έναν (τουλάχιστον) σιλιρανικό δακτύλιο, δηλαδή τριμελή ετεροκυκλικό δακτύλιο που περιέχει άτομα τριών (3) διαφορετικών χημικών στοιχείων: άνθρακα (C), αζώτου (N) και πυριτίου (Si).

## Πηγές πληροφόησης

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Οργανοσιλάνια
Κατηγορία:C2
Κατηγορία:Ενώσεις με τριμελή δακτύλιο
Κατηγορία:Κορεσμένες ενώσεις
Κατηγορία:Μητρικές ενώσεις
Κατηγορία:Οργανικές ετεροκυκλικές αμίνες
Η Φωτεινή της Νύχτας

μικρογραφία|Χαρτονένια φιγούρα της Φωτεινής
***Η Φωτεινή της Νύχτας*** (ισπανικά: *Clara de noche* ή *Clara... de noche*) είναι κόμικ σε σενάριο των Αργεντινών Κάρλος Τρίγιο και Εδουάρδο Μάικας και σχέδιο του Ισπανού Γιόρδι Μπερνέτ, το οποίο συνδυάζει το χιούμορ με το ερωτικό στοιχείο. Πρωταγωνίστρια της σειράς, είναι η ομώνυμη, αθώα πόρνη, η οποία μέσω της δουλειάς της συναντάει παράξενους πελάτες. Ταυτόχρονα, μεριμνά για τον μικρό της γιο, τον Παυλάκη (Pablito στο πρωτότυπο), ο οποίος βασανίζεται από την άγνωστη ταυτότητα του πραγματικού του πατέρα.

*Η Φωτεινή της Νύχτας* έκανε την εμφάνισή της το 1992 στο ισπανικό σατιρικό περιοδικό *El Jueves* και σταμάτησε το 2016, μετά από 1243 δισέλιδες ιστορίες. Στην Αργεντινή δημοσιευόταν στο ένθετο *No* της εφημερίδας *Página/12*. Έχει μεταφραστεί σε διάφορες γλώσσες, μεταξύ των οποίων τα γαλλικά, τα ιταλικά και τα γερμανικά. Στην Ελλάδα, αρκετές ιστορίες εμφανίστηκαν στις σελίδες του περιοδικού *[[9 (περιοδικό)|9]]* και αργότερα συγκεντρώθηκαν σε αυτοτελή άλμπουμ.

Θεωρείται ένα από τα σημαντικότερα έργα των τριών δημιουργών.

## Βιβλιογραφία στα ελληνικά
Όλα τα άλμπουμ κυκλοφόρησαν από τις εκδόσεις της Ελευθεροτυπίας.
* Η Φωτεινή της Νύχτας #1 (Ιούνιος 2001)
* Η Φωτεινή της Νύχτας #2 (Δεκέμβριος 2001)
* Η Φωτεινή της Νύχτας #3 (Νοέμβριος 2002)
* Η Φωτεινή της Νύχτας #4 (Μάρτιος 2005).

## Παραπομπές


Κατηγορία:Ισπανικά κόμικς
CH5NSi

Ο μοριακός τύπος **CH<sub>5</sub>NSi** μπορεί να αναφέρεται στα ακόλουθα επτά (7) ισομερή θέσης:
# Μεθυλοσιλανιμίνη, με ημισυντακτικό τύπο **CH<sub>3</sub>SiH=NH**.
# Μεθυλενοσιλαναμίνη, με ημισυντακτικό τύπο **CH<sub>2</sub>=SiHNH<sub>2</sub>**.
# N-μεθυλενοσιλανιμίνη, με ημισυντακτικό τύπο **CH<sub>3</sub>N=SiH<sub>2</sub>**.
# N-μεθυλενοσιλαναμίνη, με ημισυντακτικό τύπο **CH<sub>2</sub>=NSiH<sub>3</sub>**.
# Αμινομεθυλενοσιλάνιο, με ημισυντακτικό τύπο **NH<sub>2</sub>CH=SiH<sub>2</sub>**.
# Ιμινομεθυλοσιλάνιο, με ημισυντακτικό τύπο **NH=CHSiH<sub>3</sub>**.
# Αζασιλιριδίνη, με γραμμικό τύπο 60px.

Κατηγορία:Αποσαφηνίσεις χημικών τύπων
Κατηγορία:C1
Λίμνη Αχινού

Η **Κερκινίτιδα** (**Κερκινίτις**) ήταν λίμνη στην κάτω κοιλάδα του ποταμού Στρυμόνα, στον σημερινό νομό Σερρών, που ταυτίζεται με την αποξηραμένη σήμερα **λίμνη** **Αχινού** (**τ' Αχινού** ή **Ταχινού**). Σύμφωνα με τον Αρριανό, στη λίμνη αυτή ήταν αγκυροβολημένος ο στόλος του Μεγάλου Αλεξάνδρου και από δω είχε πλεύσει στις εκβολές του Στρυμόνα και στη συνέχεια στα μικρασιατικά παράλια. Από αρχαιολογικά ευρήματα (πέτρινες άγκυρες) και επιγραφές μαρτυρείται η ύπαρξη ναυσιπλοΐας στη λίμνη, καθώς και η παρουσία διαφόρων όρμων και οικισμών στην ανατολική της όχθη (κοντά στα σημερινά χωριά Παραλίμνιο, Ψυχικό, Μεσοκώμη και Πεθελινό). 

Δεδομένου ότι ο Στρυμόνας ήταν πλωτός από τις εκβολές του (όπου ήταν η Ηιόνα) ως την Κερκινίτιδα λίμνη σχηματιζόταν ένας υδάτινος δρόμος που επέτρεπε τη διείσδυση (κυρίως εμπορική) από τον Στρυμονικό κόλπο στη θρακική ενδοχώρα, φτάνοντας περίπου ως την αρχαία πόλη των Σερρών. 

## Παραπομπές


Κατηγορία:Περιφερειακή ενότητα Σερρών
Κατηγορία:Δήμος Βισαλτίας
Κερκίνη
Ταραχές στη Φεζ το 1912

μικρογραφία|Η Φεζ μετά τα γεγονότα της 17ης Απριλίου 1912.
Οι **ταραχές στη Φεζ**, γνωστές και ως **ανταρσία** ή **εξέγερση στην Φεζ**, ή και ως **αιματηρές μέρες στη Φεζ** στη γαλλική ιστοριογραφία και ως **Τριτλ** στη εβραϊκή ιστοριογραφία, ονομάζονται τα γεγονότα που διαδραματίστηκαν στη πόλη Φεζ, τότε πρωτεύουσα του Μαρόκου, αμέσως μετά την υπογραφή της Συνθήκης της Φεζ στις 30 Μαρτίου του 1912 που συνέλαβε στην ίδρυση του Γαλλικού προτεκτοράτου του Μαρόκου .

## Γεγονότα
Η υπογραφή της συνθήκης της Φεζ
από τον σουλτάνο Αμντ Αλ-Χαλίφ και τη γαλλική αντιπροσωπεία, που παραχωρούσε την κυριαρχία του κεντρικού και νότιου Μαρόκου στην αποικιακή Γαλλία, προκάλεσε
την έντονη δυσαρέσκεια του πληθυσμού της χώρας αλλά και των κατοίκων της πόλης, τότε πρωτεύουσας του σουλτανάτου. Για πολλούς, αυτή η συνθήκη αποτελούσε καθαρή προδοσία, αφού συνιστούσε παραχώρηση εθνικής κυριαρχίας. Για λόγους ασφαλείας, ο τότε μονάρχης είχε καταφύγει στο Ραμπάτ, ενώ αργότερα μετά τις ταραχές που ακολουθησαν, αναγκάστηκε να παραιτηθεί υπέρ του αδελφού του Γιουσούφ.

Παρά τις προειδοποιήσεις μιας ενδεχόμενης εξέγερσης, ο γαλλικός στρατός είχε εγκαταλείψει τη πόλη αφήνοντας πίσω του 1.500 Γάλλους οπλίτες και 5.000 Μαροκινούς αποικιακούς πολιτοφύλακες (Ασκάρ) υπό τις διαταγές Γάλλων αξιωματικών. Το πρωί της 17ης Απριλίου, οι Γάλλοι επιτελείς ανακοίνωσαν τα νέα μέτρα στους ντόπιους πολιτοφύλακες φέρνοντας τους αναστάτωση, ενώ πολλοί από αυτούς στασίασαν, προκαλώντας έτσι πλήρη απώλεια ελέγχου του στρατεύματος.

Οι εξεργεμένοι πολιτοφύλακες καταδίωξαν τους Γάλλους αξιωματικούς, έφυγαν από τους στρατώνες τους και επιτέθηκαν στην ευρωπαϊκή και την εβραϊκή συνοικία της πόλης. Το γαλλικό πυροβολικό με τις βολές του προσπάθησε να αναγκάσει τους εξεγερμένους κατοίκους να παραδοθούν. Οι γαλλικές αρχές κατάφεραν τελικά να ανακτήσουν τον ελέγχο της πόλης μετά από δύο ημέρες. Ο τελικός απολογισμός των ταραχών ήταν 66 Ευρωπαίοι, 42 Εβραίοι και πάνω από 600 Μαροκινοί νεκροί.

Η πρώτη αποτίμηση των γεγονότων έγινε από τον Υμπέρ Ζακ (Hubert Jacques), Γάλλο δημοσιογράφο στη παριζιάνικη εφημερίδα "*[[Le Matin (εφημερίδα Γαλλίας)|Le Matin]]*", προσωπικό φίλο του τοπικού κυβερνήτη Υμπέρ Λυωτύ (Hubert Lyautey). Ο αρθρογράφος ήταν επικριτικός με τις ενέργειες του διπλωμάτη Εγέν Ρενιώ (Eugène Regnault), διαπραγματευτή της Γαλλίας κατά την υπογραφή της συνθήκης.

## Προτεινόμενη βιβλιογραφία
*  
*  
*  

## Παραπομπές


Κατηγορία:Ιστορία του Μαρόκου
Κατηγορία:Ανταρσίες
Βελανιδιά Κοζάνης

Η **Βελιανδιά** είναι ένα χωριό και μια κοινότητα του Δήμου Βοΐου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Νεάπολης, του οποίου ήταν δημοτικό διαμέρισμα. Η απογραφή του 2011 κατέγραψε 79 κατοίκους.

## Διοικητική διαίρεση

*Στέρνα (πληθυσμός 30)
*Βελανιδιά (πληθυσμός 79)
Τα προαναφερθέντα στοιχεία για τον πληθυσμό είναι από το 2011.

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Λεοπόλδος της Βαυαρίας (γενν. 1943)

Ο **Λεοπόλδος** (γερμ. *Luitpold*, γενν. 21 Ιουνίου 1943) του Οίκου του Βίττελσμπαχ είναι πρίγκιπας της Βαυαρίας και πρώην οδηγός αυτοκινήτων σε αγώνες ταχύτητας. 

## Βιογραφία
Ο *Λεοπόλδος Ροβέρτος Λουδοβίκος Φερδινάνδος Αδαλβέρτος Φρειδερίκος Μαρία ετ Όμνες σάνκτι* (= *και των [[Άγιοι Πάντες|Αγίων Πάντων]]*) γεννήθηκε στο Ανάκτορο Ούμκιρχ στο Φράιμπουργκ ιμ Μπράισγκαου του Χοεντσόλλερν (νυν Βάδη-Βυρτεμβέργη) και είναι ο πρωτότοκος γιος του Κωνσταντίνου της Βαυαρίας και της Μαρίας Αδελγόνδης των Ζίγκμαρινγκεν, κόρης του Φρειδερίκου του Χοεντσόλλερν. Ένα χρόνο αργότερα γεννήθηκε ο αδελφός του, Αδαλβέρτος.

Οι γονείς του διαζεύχθηκαν και ο πατέρας του έκανε δεύτερο γάμο, με την κόμισσα Ελέν φον Κεβενχύλλερ-Μετς. Τα δύο παιδιά μεγάλωσαν οι γονείς της μητέρας τους στο ανάκτορο μαζί με τον αδελφόν της, Φέρφρηντ, που ήταν δύο μήνες μόνο μεγαλύτερος του Λεοπόλδου. Από εκεί αγάπησε τους αγώνες αυτοκινήτων.

Διαμένει σε βίλλα της λίμνης Στάρνμπεργκ, νότια του Μονάχου, και συχνά εμφανίζεται με την παρέα του Καρόλου ΙΣΤ΄ Γουσταύου της Σουηδίας, του οποίου είναι παιδικός φίλος. Έγινε ανάδοχος του γιου του Καρόλου Φιλίππου της Σουηδίας. 

Ο Λεοπόλδος συμμετέχει σε φιλανθρωπικές οργανώσεις για ανάπηρα παιδιά, όπως οι Ειδικοί Ολυμπιακοί αγώνες και οι οργανώσεις προώθησης θεραπειών με τη βοήθεια ζώων. Είναι ευαισθητοποιημένος σε αυτό το θέμα, από τότε που η κόρη του, Μαρία δελ Πιλάρ, ως μωρό έκανε εγχείρηση καρδιάς και -από λάθος στην αναισθησία- απέκτησε ένα είδος αυτισμού.

## Συμμετοχή σε αγώνες ταχύτητας
Κέρδισε το Βορειο-Αμερικανικό Πρωτάθλημα αγώνων ταχύτητας με μία Πόρσε το 1972. Το 1984 έλαβε μέρος στον 24ωρο αγώνα στο Λε Μαν της Γαλλίας και ήλθε 4ος. Έγινε οδηγός υποστηριζόμενος από την BMW του Μονάχου και όταν αποσύρθηκε, έμεινε σύμβουλος της ομάδας αγώνων.

Συμμετείχε το 1985 σε αγώνα, που έγινε στο όρος Πανόραμα στην Αυστραλία. Έχει δηλώσει ότι απολαμβάνει τους αγώνες.

## Οικογένεια
Νυμφεύτηκε το 1977 την Ούρσουλα Μέλενκαμπ, κόρη του Βίλχελμ Μέλενκαμπ. Ο γάμος ήταν μοργανατικός, αλλά το 1999 ο Φραγκίσκος, επικεφαλής του Οίκου των Βίττελσμπαχ, τον αναγνώρισε ως δυναστικό, σύμφωνα με τους νόμους του Οίκου. Έχει τέσσερα τέκνα:
* *Εμμανουήλ* Μαρία Αλέξανδρος Λεοπόλδος Γεώργιος (γενν. 1972), Πρίγκιπας της Βαυαρίας. Νυμφεύτηκε την Άννα του Ζάυν-Βίττγκενσταϊν-Μπέρλεμπουργκ, έχουν τέσσερα παιδιά.
* *Μαρία δελ Πιλάρ* (= *του Στύλου*) Μπριγκίττα Αδελγόνδη Καρλόττα (γενν. 1978).
* *Μαρία Φιλίππα* Καρίνα Μαριάνα Γαβριέλλα (γενν. 1981), παντρεύτηκε τον Κρίστιαν Αλεξάντερ Ντηνστ, έχουν τρία παιδιά.
* *Κωνσταντίνος* Ευγένιος Αλέξανδρος Μαξιμιλιανός Εμμανουήλ Μαρία Λουδοβίκος Φερδινάνδος Λεοπόλδος (γενν. 1986), παντρεύτηκε τη Ντενίζ Καγιά, έχουν δύο παιδιά.

## Πρόγονοι

## Παραπομπές


## Πηγές
* *Die Wittelsbacher. Geschichte unserer Familie*. Adalbert, Prinz von Bayern. Prestel Verlag, München, 1979
* *Prinz und Demokrat. Konstantin von Bayern: Ein Gedenkbuch.* Konstantin, Prinz von Bayern and Arens, Hanns. München; Wien: Langen/Müller, 1970
* *Ich habe einen Traum.* DIE ZEIT,  18 September 2003. Nr.39

Κατηγορία:Οίκος του Βίττελσμπαχ
Διαζασιλιριδίνη

Η **διαζασιλιριδίνη** (αγγλικά *diazasiliridine*) είναι ανόργανη ετεροκυκλική ένωση, που περιέχει πυρίτιο, άζωτο και υδρογόνο, με μοριακό τύπο SiH<sub>4</sub>N<sub>2</sub>. Το μόριό της αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά άτομα, δύο (2) αζώτου και ένα (1) πυριτίου. Είναι η απλούστερη ετεροκυκλική σιλυδραζίνη.

## Ισομέρεια
Με βάση το μοριακό τύπο της (SiH4N2) έχει τα ακόλουθα τρία (3) ισομερή θέσης:
# Σιλυλενυδραζίνη, με ημισυντακτικό τύπο **NH<sub>2</sub>N=SiH<sub>2</sub>**.
# Σιλυλοδιαζένιο, με ημισυντακτικό τύπο **NH=NSiH<sub>3</sub>**.
# Αμινοσιλανιμίνη, με ημισυντακτικό τύπο **NH<sub>2</sub>SiH=NH**.
## «Μητρική» και «θυγατρικές» διαζασιλιριδίνες
Η διαζασιλιριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «**διαζασιλιριδίνες**».

## Παραπομπές και παρατηρήσεις


Κατηγορία:Ετεροκυκλικές ενώσεις
Κατηγορία:Ενώσεις με τριμελή δακτύλιο
Κατηγορία:Ανόργανες υδραζίνες
Κατηγορία:Μητρικές ενώσεις
Κατηγορία:Ασταθείς ενώσεις
SiH4N2

Ο μοριακός τύπος **SiH<sub>4</sub>N<sub>2</sub>** μπορεί να αναφέρεται στα ακόλουθα τέσσερα (4) ισομερή θέσης:
# Σιλυλενυδραζίνη, με ημισυντακτικό τύπο **NH<sub>2</sub>N=SiH<sub>2</sub>**.
# Σιλυλοδιαζένιο, με ημισυντακτικό τύπο **NH=NSiH<sub>3</sub>**.
# Αμινοσιλανιμίνη, με ημισυντακτικό τύπο **NH<sub>2</sub>SiH=NH**.
# Διαζασιλιριδίνη, με γραμμικό τύπο 60px.

Κατηγορία:Αποσαφηνίσεις χημικών τύπων
Crash Bandicoot (χαρακτήρας)

Ο **Crash Bandicoot** είναι φανταστικός χαρακτήρας της ομώνυμης σειράς *[[Crash Bandicoot]]* και ο κύριος πρωταγωνιστής της. Ο χαρακτήρας εισήχθη το 1996, στο βιντεοπαιχνίδι *[[Crash Bandicoot (βιντεοπαιχνίδι)|Crash Bandicoot]]*. Πρακτικά είναι ένα ανθρωπόμορφο αρσενικό μπαντικότ, το οποίο έχει αλλαχτεί γενετικά από τον κύριο ανταγωνιστή της σειράς, Doctor Neo Cortex, το οποίο δραπέτευσε από το κάστρο του Cortex, μετά από την αποτυχημένη προσπάθεια του τελευταίου του πειράματος "Cortex Vortex". Το κυριότερο θέμα της σειράς είναι ο Crash, που προσπαθεί να καταστρέψει τα σχέδια του Cortex για παγκόσμια κυριαρχία. Σαν χαρακτήρας ο Crash μπορεί να κάνει κάποιες άπρεπες ή προσβλητικές κινήσεις, ενώ μπορεί να εκτοξεύσει μήλα και να στριφογυρίσει ταχύτατα, ανατρέποντας σχεδόν ό,τι συναντά.

Ο Crash δημιουργήθηκε από τους Άντι Γκάβιν και Τζέισον Ρούμπιν, και σχεδιάστηκε αρχικά από τον Τσαρλς Ζεμπίλας. Πρόθεση της Sony, ήταν ο Crash να γίνει μία μασκότ της εταιρείας, ώστε να ανταγωνιστεί τον Mario της Nintendo και τον Sonic the Hedgehog της Sega. Πριν του δοθεί το τελικό του όνομα (το οποίο προέκυψε από την ικανότητά του να καταστρέφει κουτιά), υπήρχαν σκέψεις να ονομαστεί ως "Willie the Wombat", όνομα δε που διατηρήθηκε σχεδόν σε όλο το πρώτο μέρος της παραγωγής του πρώτου παιχνιδιού. Με το πέρας των ετών, ο Crash, συγκρίνεται με τους δύο προαναφερθέντες χαρακτήρες, από τους κριτικούς. Όταν είχε πρωτεμφανιστεί είχε λάβει πολύ θετικά σχόλια για το animation του, αλλά η φωνή του δεν έλαβε την ίδια αντιμετώπιση. Τέλος, ο νέος σχεδιασμός της Radical Entertainment, συναντήθηκε με ανάμικτες αντιδράσεις.

Ο Crash συνολικά έχει εμφανιστεί και στα τρία βιντεοπαιχνίδια της σειράς καθώς και στα *[[Crash Team Racing]]* και *[[Crash Bash]]*. Επίσης, έχει εμφανιστεί και στα *[[Crash Bandicoot: The Huge Adventure]]*, *[[Crash Bandicoot 2: N-Tranced]]* και *[[Crash Tag Team Racing]]*. Ενώ έχει εμφανιστεί και σε παιχνίδια εκτός σειράς όπως το *Skylanders: Imaginators*. Το 2017, κυκλοφόρησε και το *[[Crash Bandicoot N. Sane Trilogy]]*, το οποίο είναι διαθέσιμο στο PlayStation 4 και πρόκειται για ένα remastered των πρώτων τριών παιχνιδιών της σειράς. Ο Crash από τη στιγμή της πρώτης του εμφάνισης έχει κυκλοφορήσει και μινιατούρες, ενώ παλαιοντολόγοι, έχουν ονομάσει ένα εξαφανισμένο είδος μπαντικότ, *Crash Bandicoot*. Σε μία ψηφοφορία του MSN για τον Πιο Χαρακτηριστικό Χαρακτήρα Βιντεοπαιχνιδιού, ο Crash, έφτασε στην 8η θέση. Τέλος, το βιβλίο Γκίνες, τον κατέταξε 11ο Καλύτερο Χαρακτήρα Βιντεοπαιχνιδιών.

## Παραπομπές

## Εξωτερικοί σύνδεσμοι
*Crash Bandicoot στο Crash Mania

Κατηγορία:Χαρακτήρες βιντεοπαιχνιδιών
Κατηγορία:Crash Bandicoot
Κατηγορία:Universal Pictures
Κατηγορία:Μασκότ βιντεοπαιχνιδιών
Κατηγορία:Πρωταγωνιστές βιντεοπαιχνιδιών
Φυσικό κρασί

Το **φυσικό κρασί** είναι το κρασί το οποίο τηρεί κάποια κριτήρια ώστε να χαρακτηριστεί "φυσικό", καθώς αυστηρός όρος για το τι είναι "φυσικό κρασί" δεν υπάρχει.
Οι αμπελώνες που προέρχεται το σταφύλι πρέπει να είναι βιολογικοί ή βιοδυναμικοί και ο τρύγος να γίνεται μόνο με τα χέρια και όχι με μηχανικά μέσα.
Η αλκοολική ζύμωση πρέπει να γίνεται με άγριες ζύμες και χωρίς να προστεθούν ένζυμα. 
Επίσης το "φυσικό κρασί" δεν έχει πρόσθετα (acid, tannin, colouring) εκτός από θειώδη που δεν πρέπει να ξεπερνούν τα 70mg/l.
Τελός, κανενός είδους άλλη τεχνική επεξεργασία δεν εφαρμόζεται, όπως αντίστροφη ώσμωση, spinning cone, κρυοεκχύλιση, ultraviolet C irradiation, φινίρισμα, καθώς και σταθεροποίηση. Το κρασί πρέπει να είναι ελαφριά ή καθόλου φιλτραρισμένο. 

Δεδομένου αφενός ότι το κρασί (ζύμωση του χυμού του σταφυλιών) είναι εξ ορισμού ένα φυσικό προϊόν και αφετέρου ότι κανένας επιστημονικός οργανισμός ή κρατικός φορέας δεν έχει καταλήξει σε εξειδικευμένο ορισμό της φράσης φυσικό κρασί, είναι δόκιμο να χρησιμοποιούμε τον όρο "κρασί ήπιων παρεμβάσεων". Αυτός ο όρος πρακτικά σημαίνει ότι οι παρεμβάσεις κατά την οινοποίηση, την ωρίμανση και την εμφιάλωση του κρασιού είναι ελάχιστες και όχι καθοριστικής σημασίας ως προς τον χαρακτήρα και την ποιότητα του τελικού προϊόντος.

Κατηγορία:Κρασί
Πήδασος (αποσαφήνιση)

Ο όρος **Πήδασος** μπορεί να αναφέρεται στα παρακάτω:

**Πρόσωπα**

*Πήδασος, πολεμιστής της Τροίας, γιος του Βουκολίωνα και της Νύμφης Αβαρβαρέας, δίδυμος αδελφός του Αισήπου. 

**Αρχαίες πόλεις**

*Πήδασος Τρωάδας, πόλη των Λελέγων στην Τροία, που βρισκόταν κοντά στο μικρό ποταμό Σατνιόεντο και ήταν πρωτεύουσα του βασιλιά Άλτη.
*Αρχαία Πήδασος Μεσσηνίας, μυκηναϊκή πόλη, την οποία ο Αγαμέμνονας προσέφερε στον Αχιλλέα για να κατευνάσει την οργή του και να επιστέψει στη μάχη. Σύμφωνα με μια εκδοχή η αρχαία Μεθώνη της Μεσσηνίας.  

**Σύγχρονοι οικισμοί**
*Πήδασος Μεσσηνίας, οικισμός της δημοτικής ενότητας Πύλου, του Δήμου Πύλου - Νέστορος.

## Παραπομπές


Κατηγορία:Αποσαφηνίσεις ελληνικών τοπωνυμίων
Ντανιέλα Κάστρο

Η **Ντανιέλα Κάστρο** (*Daniela Stephanie Castro Rodríguez*, 17 Αυγούστου 1969 -) είναι Μεξικανή ηθοποιός και τραγουδίστρια. 

Είναι κόρη του Χαβιέρ Κάστρο, μέλος του μουσικού γκρουπ *Οι Αδελφοί Κάστρο* ("Los Hermanos Castro") και της Μαρίας Αντονιέτας Αρεγιάνο. Έχει ένα αδελφό τον Αρτούρο Κάστρο, επίσης μέλος του γκρουπ. Η Κάστρο είναι μια από τις πιο αγαπημένες μεξικανές ηθοποιούς της τηλεόρασης στο Μεξικό.

Αισθάνθηκε έλξη για μουσική από πολύ μικρή ηλικία και γι' αυτό μπήκε στο Κέντρο Καλλιτεχνικών Σπουδών της Televisa (CEA), το οποίο την οδήγησε σε μια άλλη κατεύθυνση και κατέληξε να παίζει σε κάποια έργα σε θέατρα στο Μεξικό. 

Έχει μια χαρακτηριστική βαθιά φωνή. Το 1988 έκανε το ντεμπούτο της, στην τηλενουβέλα *Nuevo amanecer*. Έχει χαρακτηριστεί επίσης ως η αγαπημένη κακιά πρωταγωνίστρια στις τηλενουβέλες.

Την δεκαετία του 1990 είχε δεσμό με τον επίσης ηθοποιό Ραούλ Αράισα, αλλά και με τον Χόρχε Κάμπος, τερματοφύλακα της εθνικής ομάδας ποδοσφαίρου του Μεξικού.

Στις 19 Ιουνίου 1999 παντρεύτηκε το Γουστάβο Ντίας Ορδάζ, εγγονό του πρώην Μεξικανού προέδρου Γουστάβο Ντίας Ορδάζ. Μαζί απέκτησαν τρία παιδιά: την Ντανιέλα (γεν. το 2000), την Αλέξα (γεν. το 2004) & τον Γουστάβο (γεν. το 2013).

## Φιλμογραφία
**Cachún cachún ra ra!* - 1981, ως Ντέμπυ 
**Navidad con cachunes* - 1986, (ταινία)
**Un nuevo amanecer* - 1988, ως Πατρίσια
**Viaje directo al infierno* - 1989, ως Μαρία (ταινία)
**Mi segunda madre* - 1989, ως Μόνικα Μέντες
**Balada por un amor* - 1989, ως Σιμόνα Πορτουγάλ
**Días sin luna* - 1990, ως Λορένα Παρλάντζ
**Cadenas de amargura* - 1991, ως Σεσίλια Βισκάινο Ρόμπλες
**Infamia* - 1991, (ταινία)
**Triángulo* - 1992, ως Σάρα Γρανάδος Ρόχας
**Los temerarios* - 1993, (ταινία)
**Jesucristo Superstar* - 1996, (θέατρο)
**Mujer, casos de la vida real* - 1996, Επεισόδιο: "El amor, siempre es el amor"
**Cañaveral de pasiones* - 1996, Χούλια Σάντος Φάμπερμαν
**Desencuentro* - 1997/98, ως Βικτόρια Σαν Ρομάν Χιμένες
**El noveno mandamiento* - 2001, ως Ισαμπέλ Ντουράν/Άνα Χιμένες/Άνα Βιγιανουέβα Ντουράν
**Nuestra casa* - 2007, ως Παρουσιάστρια
**Pasión* - 2007/08, ως Μαρία Λισαμπέτα ντε Σαλαμάνκα
**Mujeres juntas, ni difuntas* - 2008, (θέατρο)
**[[Γυναίκες δολοφόνοι|Mujeres Asesinas 2]]* - 2009, ως Ρόσα Ντομίνγκες, Επεισόδιο: "Ρόσα, Η κληρονόμος" (Σεζόν:2, Επεισόδιο:5)
**Mi pecado* - 2009, ως Ροσάριο Πεδράσα ντε Κόρδοβα
**[[Μια τυχερή οικογένεια|Una familia con suerte]]* - 2011/12, ως Χοσεφίνα "Πίνα" Αρτεάγα ντε Ιραμπιέν
**[[Μονσεράτ (τηλενουβέλα)|Lo que la vida me robó]]* - 2013/14, ως Γκρασιέλα Γιασίντι ντε Μεντόσα/Γουαδένσια Χιμένες
**Me declaro culpable* - 2017, ως Ρομπέρτα Μονρόι ντε Ουρσούα

## Δισκογραφία
* *Desencuentro* (1998)
* *Junto A Ti* (1999)

## Βραβεία & Υποψηφιότητες
### [[Βραβεία TVyNovelas]]

### Βραβεία Bravo

### Premios ACE (Argentina)

### Βραβεία People en Español

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί τραγουδιστές
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Εμμανουήλ Λυδάκης

Ο **Εμμανουήλ Γεωργ. Λυδάκης** (1862-1954), με καταγωγή από τις Αρχάνες Ηρακλείου, ήταν Έλληνας πολιτικός.

## Βιογραφία
### Πρώτα χρόνια και οικογένεια
Γεννήθηκε στην Νεάπολη Λασιθίου το 1862. Με τη σύζυγό του Ερασμία Ανεμογιάννη απέκτησαν δύο κόρες: τη Μερόπη, σύζυγο του Εμμανουήλ Ματζαπετάκη, ιατρό, και τη Σοφία, σύζυγο Γεωργίου Ρωμανού.

### Δικηγορία και πολιτική σταδιοδρομία
Άσκησε την δικηγορία στον Άγιo Νικόλαο αλλά σύντομα δραστηριοποιήθηκε με την πολιτική. Υπήρξε από 1898 πιστός φίλος του Ελευθερίου Βενιζέλου τον οποίο στήριξε στα πρώτα βήματα της πολιτικής του στον Νομό εκπροσωπώντας τον μαζί με άλλους αξιόλογους Λασιθιώτες.

### Νομάρχης
Επί κυβερνήσεως Φιλελευθέρων τοποθετήθηκε ως Νομάρχης Ηρακλείου από το 1919 και παρέμεινε μέχρι το 1932. Υπήρξε ο μακροβιότερος Νομάρχης Ηρακλείου (12 ½ έτη).
Σημαντικότερα έργα ήταν η μετά τη Μικρασιατική καταστροφή, ομαλή και άρτια ανταλλαγή των χριστιανικών και μουσουλμανικών πληθυσμών, η επέκταση του λιμενοβραχίονα Ηρακλείου, η αξιοποίηση των αγροτικών προϊόντων με τη δημιουργία Γεωργικού Επιμελητηρίου, Ταμείο Ελαίας,  Σταφιδική Επιτροπή - πρόδρομο της ΑΣΟ- , Σταφυλική επιτροπή, φυτοπαθολογικό Σταθμό κ.ά..

### Θάνατος και τιμές
Απεβίωσε σε ηλικία 92 ετών το 1954. Για τη συμβολή του στην αποκατάσταση των προσφύγων τον έχουν τιμήσει 60 χρόνια μετά τον θάνατό του οι Μικρασιατικοί Σύλλογοι και ο Δήμος Ηρακλείου δίδοντας το όνομα του σε οδό της πόλης.

## Παραπομπές


Κατηγορία:Νομάρχες Ηρακλείου
CH6Si2

Ο μοριακός τύπος **CH<sub>6</sub>Si<sub>2</sub>** μπορεί να αναφέρεται στα ακόλουθα τέσσερα (4) ισομερή θέσης:
# Μεθυλοδισιλένιο, με ημισυντακτικό τύπο **CH<sub>3</sub>SiH=SiH<sub>2</sub>**.
# Μεθυλενοδισιλάνιο, με ημισυντακτικό τύπο **CH<sub>2</sub>=SiHSiH<sub>3</sub>**.
# Σιλυλομεθυλενοσιλάνιο, με ημισυντακτικό τύπο **SiH<sub>3</sub>CH=SiH<sub>2</sub>**..
# Δισιλιράνιο, με γραμμικό τύπο 60px.

Κατηγορία:Αποσαφηνίσεις χημικών τύπων
Κατηγορία:C1
Κάτω Καλαβρούζα Αιτωλοακαρνανίας

Η **Κάτω Καλαβρούζα** είναι οικισμός που βρίσκεται στη Ναυπακτία της Περιφερειακής Ενότητας Αιτωλοακαρνανίας.

## Ιστορία - Γεωγραφία
Η Κάτω Καλαβρούζα απέχει περίπου 23 χλμ. Δ.-ΝΔ. από την Ναύπακτο (έδρα του δήμου) και 25 χλμ. Α. από το Μεσολόγγι σε υψόμετρο 180 μέτρα. Είναι ανάμεσα στα χωριά Γαβρολίμνη (ΒΔ.) και Καλαβρούζα (ΒΔ.) ενώ στα νοτιοδυτικά και πολύ κοντά περνάει η  Ιόνια Οδός. Μέχρι το 1948 ονομαζόταν *Αλμπάνι* ή παλιότερα *Αλμπάνης*, οπότε μετονομάστηκε στη σημερινή του ονομασία με το ΦΕΚ:40/1948. Πολιούχος του χωριού είναι ο Άγιος Νικόλαος και από το 2011, στο χωριό υπάρχει Λαογραφικό Μουσείο το οποίο στεγάζεται στο κτίριο του παλιού Δημοτικού σχολείου.  Ως ξεχωριστός οικισμός αναφέρεται επίσημα για πρώτη φορά, με το παλιό της όνομα *Αλμπάνης*, το 1940 να προσαρτάται  στην κοινότητα Καλαβρούζας. Μετονομάστηκε σε Κάτω Καλαβρούζα το 1948. Το 1979 με το ΦΕΚ 124Α - 12/06/1979 ορίστηκε έδρα της κοινότητας. Έχει πληθυσμό 66 κατοίκους, σύμφωνα με την απογραφή του 2011 και μαζί με τη Καλαβρούζα συναποτελούν την Τοπική Κοινότητα Καλαβρούζας που ανήκει στη Δημοτική Ενότητα Χαλκείας του Δήμου Ναυπακτίας.

### Απογραφές πληθυσμού

 * το 1981 και 1991 απογράφηκε μαζί με την Καλαβρούζα 

## Εξωτερικοί σύνδεσμοι
* Λαογραφικό Μουσείο Κάτω Καλαβρούζας 
* Το blog του εκπολιτιστικού συλλόγου Καλαβρούζας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Καμαρίτσα Αρκαδίας

Η **Καμαρίτσα** είναι μικρός οικισμός στην Περιφέρεια Πελοποννήσου, στο νομό Αρκαδίας και το Δήμο Μεγαλόπολης.  Είναι ένας από τους τέσσερις οικισμούς που πλαισιώνουν το Λεοντάρι,  πλησιέστερο χωριό, καθώς βρίσκεται πέντε χιλιόμετρα βορειοδυτικά του σε υψόμετρο 422 μέτρα. Οι άλλοι τρεις οικισμοί είναι η Γαβριά, το Κοτσιρίδι και τα Καλύβια. Πλησιέστερη πόλη είναι η Μεγαλόπολη.

## Θέση σε σχέση με οδικά και σιδηροδρομικά δίκτυα
### Οδικό δίκτυο
Η Καμαρίτσα βρίσκεται 2 χιλιόμετρα βορειοδυτικά από το πλησιέστερο κόμβο του εθνικού αυτοκινητόδρομου GR-7/E65 (Καλαμάτα - Μεγαλόπολη - Τρίπολη), περίπου 50 χιλιόμετρα βορειοανατολικά της Καλαμάτας και περίπου 30 χλμ. δυτικά-νοτιοδυτικά της Τρίπολης.

### Σιδηροδρομικό δίκτυο
Ο πιο κοντινός σταθμός στον οικισμό Καμαρίτσα είναι ο σταθμός 'Λεύκτρον', γνωστού και ως 'Μπιλάλι', λίγο πριν τον τερματικό Σιδηροδρομικό Σταθμό Μεγαλόπολης, Eίναι ανενεργός σήμερα. Ο σταθμός 'Λεύκτρον' βρίσκεται στη γραμμή Κόρινθος - Άργος - Τρίπολη - Καλαμάτα (γραμμή εύρους 1.000 mm), που είναι τμήμα του σιδηροδρομικού δικτύου Πελοποννήσου.

## Στοιχεία για τον οικισμό
### Εκδοχές για την καταγωγή του ονόματος «Καμαρίτσα»
Το όνομα Καμαρίτσα λέγεται από αφηγήσεις ότι χρησιμοποιήθηκε ως παράγωγο του χωριού προέλευσης των κατοίκων της Καμάρας, όταν αυτοί εξαιτίας κάποιας εισβολής, αναγκάστηκαν να μετακινηθούν και δημιουργησαν ένα νέο οικισμό, τον οποίο ονόμασαν Καμαρίτσα, μικρή δηλαδή Καμάρα. 

### Στοιχεία
Στην άκρη του οικισμού, στη δεξιά πλευρά, υπάρχει ένας παραπόταμος του Αλφειού ποταμού, που λέγεται Κουτουφαρίνα. Στα ανατολικά του οικισμού βρίσκεται το σχολείο, που λειτούργησε ως δημοτικό σχολείο με μία μόνο αίθουσα, περίπου μέχρι το 1975. Στο κέντρο του οικισμού υπάρχει ένα πηγάδι και στα ανατολικά η εκκλησία των Ταξιαρχών, όπου βρίσκεται και το κοιμητήριο. Μέχρι περίπου και τη δεκαετία του '60 ο οικισμός είχε 120 περίπου άτομα, ενώ σήμερα δεν έχει μόνιμους κατοίκους, παρά μονάχα τους θερινούς μήνες. 

### Πληθυσμός

## Δείτε επίσης
* Ανθοχώρι Αρκαδίας

## Παραπομπές


Κατηγορία:Χωριά της περιφερειακής ενότητας Αρκαδίας
Πτελέα Ηλείας

Η **Πτελέα** είναι ορεινός οικισμός που βρίσκεται στο νομό Ηλείας σε υψόμετρο 520 μέτρα. Έχει πληθυσμό 66 κατοίκους, σύμφωνα με την απογραφή του 2011 και μαζί με τους οικισμούς Λιβαδάκι και Ράπτη συναποτελούν την Τοπική Κοινότητα Λιβαδακίου που ανήκει στη Δημοτική Ενότητα Αλιφείρας του Δήμου Ανδρίτσαινας - Κρεστένων. Βρίσκεται ΝΑ του Πύργου σε απόσταση 53 χλμ ανάμεσα στα χωριά Λιβαδάκι και Κάτω Αμυγδαλιές.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Στεπάν Κούμπιβ

Ο **Στεπάν Ιβάνοβιτς Κούμπιβ **() (γεννηθείς στις 19 Μαρτίου 1962) είναι Ουκρανός πολιτικός, Πρώτος Αντιπρόεδρος Πρωθυπουργός της Ουκρανίας και ταυτόχρονα ο Υπουργός Οικονομικής Ανάπτυξης και Εμπορίου από τις 14 Απριλίου 2016. Επίσης είναι πρώην αναπληρωτής πρόεδρος της Εθνικής Τράπεζας της Ουκρανίας.

## Καριέρα
**Πριν από την σύγκληση**
: 1983-1988: Ερευνητής στο Πανεπιστήμιο Ιβάν Φράνκο στο Λβιβ,

: 1988-1991: εργάστηκε ως διευθυντής στον τομέα της Νεολαίας του δήμου του Λβιβ

: 1991-1994: διευθυντής στην φοιτητική ένωση του Λβιβ

: 1994-2000: Εργάστηκε στην Δυτική Ουκρανική Εμπορική Τράπεζα, και υπηρέτησε ως πρόεδρος από το 1997. 

: 2000-2008: Υπηρέτησε ως πρόεδρος της JSC Kredobank

: 2008-σήμερα: Αναπληρωτής Καθηγητής Μάρκετινγκ και Λογιστικής του "Πολυτεχνείου του Λβιβ".

: 2010-2012: Εργάστηκε στο Τραπεζικό Εποπτικό Συμβούλιο.
**Μετά την σύγκληση**
:: Στις 12 Δεκεμβρίου 2012, έγινε μέλος της 9ης βουλής της Ουκρανίας.

:: 2013-2014: διοικητής στον Οίκο των Συνδικάτων στο Κίεβο, κατά τη διάρκεια των μαζικών αντικυβερνητικών διαδηλώσεων στην Ουκρανία.

:: Στις 24 Φεβρουαρίου 2014, έγινε ο πρόεδρος της Εθνικής Τράπεζας της Ουκρανίας.

:: Στις 28 Φεβρουαρίου 2014, έγινε μέλος του Εθνικού Συμβουλίου Ασφαλείας.

:: Στις 4 Μαρτίου 2014 υπέβαλε Προσωπική γραπτή δήλωση παραίτησης. Το Βερχόβνα Ράντα της Ουκρανίας σταμάτησε πρόωρα τις εξουσίες των Βουλευτών σε σχέση με ένα προσωπικό αίτημα των εξουσιών των αντιπροσώπων.
Στις 19 Ιουνίου 2014 ο Κούμπιβ αντικαταστάθηκε ως Πρόεδρος της Εθνικής Τράπεζας της Ουκρανίας από την Βαλέρια Χοντάριεβα. Επίσης έχει αναφερθεί ότι θα γίνει ο επόμενος πρόεδρος της Περιφερειακής Κρατικής Διοίκησης του Λβιβ.

Στις Ουκρανικές κοινοβουλευτικές εκλογές του 2014 επανεξελέγη στο κοινοβούλιο, και ήταν 59ος στον εκλογικό κατάλογο του Μπλοκ του Πέτρο Ποροσένκο.

Από τις 14 Απριλίου 2016 ο Κούμπιβ είναι ο Πρώτος Αντιπρόεδρος Πρωθυπουργός της Ουκρανίας και ταυτόχρονα Υπουργός Οικονομικής Ανάπτυξης και Εμπορίου.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Ουκρανοί οικονομολόγοι
Κατηγορία:Υπουργοί της Ουκρανίας
Κατηγορία:Αντιπρόεδροι της Ουκρανίας
Κατηγορία:Απόφοιτοι του Πανεπιστημίου του Λβιβ
Παχιές Αμμουδιές Λήμνου

Οι **Παχιές Αμμουδιές της Λήμνου** ή **Αμμοθίνες της Λήμνου** που αναφέρονται επίσης και ως η ***Έρημος της Λήμνου***, είναι θίνες, δηλαδή λόφοι από λεπτή άμμο. Οι αμμοθίνες απλώνονται σε έκταση περίπου 70 στρεμμάτων. Οι Παχιές Αμμουδιές βρίσκονται στα βόρεια του νησιού της Λήμνου, 3 χιλιόμετρα πάνω από το χωριό Κατάλακκος και κοντά στην παραλία Γομάτι.

Αυτή η απρόσμενη έρημος μαρτυρά την παρουσία θάλασσας στην περιοχή, κατά τη παλαιολιθική εποχή.

## Φωτοθήκη

File:Ammothines Lemnos.jpeg|Αμμοθίνες (2007)
File:Lemnosdesert.jpg|Αμμοθίνες (2016)



## Παραπομπές


Κατηγορία:Γεωγραφία της Λήμνου
Κατηγορία:Έρημοι της Ελλάδας
Κατηγορία:Γεωγραφικοί σχηματισμοί της Ελλάδας
Ντέρεκ Μπάρτον

Ο **σερ Ντέρεκ Χάρολντ Ρίτσαρντ Μπάρτον** (*Derek Harold Richard Barton*, 8 Σεπτεμβρίου 1918 - 16 Μαρτίου 1998) ήταν Άγγλος οργανικός χημικός, βραβευμένος με Νόμπελ το 1969.

## Παραπομπές


Κατηγορία:Εταίροι της Βασιλικής Εταιρείας
Κατηγορία:Ιππότες της Λεγεώνας της Τιμής
Κατηγορία:Βραβευμένοι με Νόμπελ Χημείας